Najlepší spôsob, ako minimalizovať slnečné poškodenia pokožky, je pristupovať k slneniu rozumne:
Vyhýbajte sa nadmernému slneniu a nevystavujte pokožku priamemu slnečnému žiareniu v čase jeho najvyššej intenzity, t. j. medzi dvanástou a treťou hodinou.
Kedykoľvek je to možné, chráňte pokožku odevom, vrátane pokrývky hlavy a slnečných okuliarov.
Slnečnú ochranu nanášajte dôkladne a aplikáciu pravidelne opakujte, jedine tak zachováte množstvo prípravku nutné na ochranu pokožky pred jej UV poškodením.
Nezabudnite, že slnečné poškodenie nehrozí iba pri opaľovaní. Škodlivé lúče môžu na pokožku pôsobiť aj za oblačného počasia, preto všetky časti tela, ktoré sú pravidelne odkryté (napríklad krk, tvár, nos, ruky, paže a dekolt) by mali byť riadne chránené po celý rok.